section_heading: Opis biljke
paragraph_text: Čitava biljka ima slatkasto-aromatičan miris, koji se kod sušenja gotovo posve izgubi. Okus je mirisav i vrlo sličan anisu. Cvjeta od svibnja do kraja srpnja, što ovisi o staništu i vremenskim uvjetima. Plod sazrijevanja od kolovoza do rujna. Krasuljica potječe iz zapadne Azije i južne Europe a voli sunčane položaje. To je biljka koja se odavno uzgaja, pa se iz vrtova i uzgoja često preseli i u slobodnu prirodu,u stvari danas je kod nas u pravilu nalazimo u prirodi ali uvijek blizu naselja. Uzgoj su kod nas preporučali naši stariji povrtlarski priručnici poput Kvirina Broza (Povrćarstvo,Zagreb 1910.) i Paje Kremplera (Povrćarstvo,Zagreb 1878.). Sabire se čitava biljka u cvatu a katkada i sjeme. I biljka i sjeme suše se u hladu a nakon sušenja biljku treba izrezati i spremiti u dobro zatvorene staklene posude. Sjeme treba čuvati u tamnim posudama ali ne u limenim.